കാറില് കഞ്ചാവുമായി മൂന്നുപേര് പിടിയില് പയ്യന്നൂര്: വാഹന പരിശോധനയ്ക്കിടെ 2.40 കിലോ ഗ്രാം കഞ്ചാവുമായി മൂന്നുപേര് അറസ്റ്റില്. കാസര്ഗോഡ് ഷിറിയ സ്വദേശികളായ ഒ. ഇസ്മയില് 41, ഷുഹൈല് 26, അരിക്കാടി സ്വദേശി എം.സമീര് 32 എന്നിവരെയാണ് പയ്യന്നൂര് പോലീസ് അറസ്റ്റ് ചെയ്തത്. ഇന്നലെ പുലര്ച്ചെ പെരുമ്ബ ദേശീയപാതയില് കെഎസ്ആര്ടിസി ഡിപ്പോയ്ക്ക് സമീപത്ത് നിന്നാണ് ഇവര് പിടിയിലായത്. ഇവര് സഞ്ചരിച്ചിരുന്ന ആള്ട്ടോ കാറില് ഒളിപ്പിച്ച നിലയിലുണ്ടായിരുന്ന കഞ്ചാവാണ് പോലീസ് കണ്ടെടുത്തത്. പയ്യന്നൂര് എസ്ഐ വി.യദുകൃഷ്ണന്റെ നേതൃത്വത്തില് ഗിരീഷ് കുമാര്, എഎസ്ഐ അബ്ദുല് റൗഫ്, സീനിയര് സിപിഒ നൗഫല് അഞ്ചില്ലത്ത്, ബിനേഷ് എന്നിവരടങ്ങിയ സംഘമാണ് വാഹന പരിശോധന നടത്തിയത്. ഇവര് സഞ്ചരിച്ചിരുന്ന കാറും കസ്റ്റഡിയിലെടുത്തു.